Държавен вестник, бр. 105, 2011 г., стр. 41

БРОЙ  105	
Д Ъ Р Ж А В Е Н  В Е С Т Н И К 	
СТР.  41  
с Решение № 137 на Съвета на управителите 
на банката от 30 септември 2011 г.
Чл. 2. Ратифицира изменението на чл. 18 от 
Споразумението за създаване на Европейска 
банка за възстановяване и развитие, прието 
с Решение № 138 на Съвета на управителите 
на банката от 30 септември 2011 г.
Законът е приет от 41-ото Народно събра­
ние на 20 декември 2011 г. и е подпечатан с 
официалния печат на Народното събрание.
Председател на Народното събрание:
Цецка Цачева
13429
УКАЗ № 310
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Споразумението 
за общо авиационно пространство между Ев­
ропейския съюз и неговите държави членки, 
от една страна, и Грузия, от друга страна, 
приет от ХLI Народно събрание на 21 де­
кември 2011 г.
Издаден в София на 27 декември 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Диана Ковачева
ЗАКОН
за ратифициране на Споразумението за общо 
авиационно пространство между Европейския 
съюз и неговите държави членки, от една 
страна, и Грузия, от друга страна
Член единствен. Ратифицира Споразу­
мението за общо авиационно пространство 
между Европейския съюз и неговите държави 
членки, от една страна, и Грузия, от друга 
страна, подписано на 2 декември 2010 г. в 
Брюксел.
Заключителна разпоредба
Параграф единствен. Законът влиза в сила 
от деня на обнародването му в „Държавен 
вестник“.
Законът е приет от 41-ото Народно събра­
ние на 21 декември 2011 г. и е подпечатан с 
официалния печат на Народното събрание.
Председател на Народното събрание:
Цецка Цачева
13430
ПРЕЗИДЕНТ 
НА РЕПУБЛИКАТА
УКАЗ № 304
На основание чл. 101, ал. 1 от Конституцията 
на Република България
П О С ТА Н О В Я В А М :
Връщам за ново обсъждане в Народното 
събрание Закона за изменение и допълнение 
на Кодекса на труда, приет от ХLI Народно 
събрание на 15 декември 2011 г.
Издаден в София на 27 декември 2011 г.
Президент на републиката: Георги Първанов
Подпечатан с държавния печат.
Министър на правосъдието:
Диана Ковачева
МОТИВИ
за връщане за ново обсъждане в Народното 
събрание на разпоредби от Закона за изменение 
и допълнение на Кодекса на труда, приет от 
41-ото Народно събрание на 15 декември 2011 г.
Уважаеми дами и господа народни пред­
ставители,
Приетият на 15 декември 2011 г. Закон за 
изменение и допълнение на Кодекса на труда 
(ЗИД на КТ) има важно значение за усъвър­
шенстването на правната уредба на трудовите 
отношения чрез отчитане на актуалните обек­
тивни условия, използването на нови видове 
трудови правоотношения и повишаването на 
отговорността за нарушаване на правната 
уредба на тези отношения. С него се създават 
нови трудовоправни средства за предотвра­
тяване или намаляване на неблагоприятните 
последици от икономическата криза. Затова 
законът основателно предизвиква интереса и 
на държавните органи, и на работещите хора. 
Като цяло неговите идеи трябва да бъдат под­
крепени, защото са в духа на съвременните 
условия и провеждат във вътрешното право 
международноправни изисквания и изисквания 
на правото на Европейския съюз. Това се от­
нася в частност до установяването на правна 
уредба на работата чрез агенции за временна 
работа, до разширяването на уредбата за из­
пращане на работа в чужбина на български 
работници и служители от техните български 
работодатели и др. 
В същото време с тревога констатирам, 
че има разпоредби на закона, които засягат 
сериозно трудови права на организациите на 
работодателите, нарушават конституционни 
права и задължения, както и международно-
правни задължения на българската държава. 
Тези разпоредби ограничават социалния диалог 
и не се подкрепят от преобладаващата част от 
работодателските организации. Те не са присъщи 
на социалната държава, каквато България трябва 
да бъде според Преамбюла на Конституцията.